SL Uradni list Evropske unije L 311/6

UREDBA KOMISIJE (ES) št. 1938/2005

z dne 25. novembra 2005

o dodelitvi izvoznih dovoljenj za izvoz sira v Združene države Amerike v letu 2006 v okviru določenih kvot GATT

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1),

ob upoštevanju Uredbe Komisije (ES) št. 174/1999 z dne 26. januarja 1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke (2), in zlasti člena 20(3) Uredbe,

ob upoštevanju naslednjega:

(1) Uredba Komisije (ES) št. 1519/2005 (3) odpira postopek za dodelitev izvoznih dovoljenj za izvoz sira v Združene države Amerike v letu 2006 v okviru določenih kvot GATT.

(2) Zahtevki za izdajo začasnih dovoljenj so pri nekaterih kvotah in skupinah proizvodov presegli količine, razpoložljive za kvotno leto 2006. Zato je treba v skladu s členom 20(3) Uredbe (ES) št. 174/1999 določiti koeficiente dodeljevanja.

(3) V okviru roka za izvajanje tega postopka, kakor je predviden v Uredbi (ES) št. 1519/2005, je treba to uredbo začeti uporabljati čim prej –

SPREJELA NASLEDNJO UREDBO:

Člen 1

Zahtevki za izdajo začasnih izvoznih dovoljenj, ki se v skladu z Uredbo (ES) št. 1519/2005 vložijo za skupine proizvodov in kvote, navedene v stolpcu 3 Priloge k tej uredbi pod opombami 16-Tokio, 16-, 17-, 18-, 20- in 21-Urugvaj, 25-Tokio in 25-Urugvaj, se odobrijo ob upoštevanju:

— uporabe koeficientov dodeljevanja iz stolpca 5 Priloge k tej uredbi, če jih predložijo vlagatelji, ki dokažejo izvoz zadevnih proizvodov v Združene države Amerike za vsaj eno od zadnjih treh let in katerih imenovani uvozniki so hčerinska podjetja ali se štejejo za hčerinska podjetja v skladu s šestim pododstavkom člena 20(2) Uredbe (ES) št. 174/1999,

— uporabe koeficientov dodeljevanja iz stolpca 6 Priloge k tej uredbi, če jih predložijo drugi vlagatelji kot tisti iz prve alinee tega člena, ki dokažejo izvoz zadevnih proizvodov v Združene države Amerike za vsako od zadnjih treh let.

Člen 2

Zahtevki za izdajo začasnih izvoznih dovoljenj, ki se v skladu z Uredbo (ES) št. 1519/2005 vložijo za skupine proizvodov in kvote, navedene v stolpcu 3 Priloge k tej uredbi pod opombama 22-Tokio in 22-Urugvaj, se odobrijo ob upoštevanju:

— uporabe koeficientov dodeljevanja iz stolpca 7 Priloge k tej uredbi, če jih predložijo vlagatelji, ki dokažejo izvoz sira v Združene države Amerike za vsaj eno od zadnjih treh let in katerih imenovani uvozniki so hčerinska podjetja,

— uporabe koeficientov dodeljevanja iz stolpca 8 Priloge k tej uredbi, če jih predložijo drugi vlagatelji kot tisti iz prve alinee tega člena, ki dokažejo izvoz sira v Združene države Amerike za vsaj eno od zadnjih treh let.

Člen 3

Ta uredba začne veljati z dnem objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 25. novembra 2005 Za Komisijo Mariann FISCHER BOEL Članica Komisije

(1) UL L 160, 26.6.1999, str. 48. Uredba, kakor je bila nazadnje spremenjena z Uredbo Komisije (ES) št. 186/2004 (UL L 29, 3.2.2004, str. 6).

(2) UL L 20, 27.1.1999, str. 8. Uredba, kakor je bila nazadnje spremenjena z Uredbo (ES) št. 1513/2005 (UL L 241, 17.9.2005, str. 45).

(3) UL L 244, 20.9.2005, str. 13.